Public procurement notice: Contract Notice
Published: 2016-10-28
Buyer: Helsingør Kommune
Country: DK
Region: Nordsjælland
Contract type: Services
Procedure: Restricted procedure
CPV classification: 71210000 | 71310000 | 71311000: Civil engineering consultancy services | 71530000: Construction consultancy services
Submission deadline: 2016-11-24
Award criteria: The most economic tender

Technical requirements: Den udbudte opgave vedrører etablering og udvikling af nyt stadion og andre nye idrætsfaciliteter i Helsingør Idrætspark.
Opgaven understøttes af Vision 2020, hvor Helsingør Kommune gennem unikke idræts- og fritidstilbud er kendt som Nordsjællands mest attraktive bosætningskommune. Helsingør Kommunes idræts- og fritidspolitik sætter retning for, hvordan kommunen vil arbejde med at udvikle og understøtte et levende sted med attraktive og mangfoldige tilbud om aktiviteter på idræts- og fritidsområdet i tæt samarbejde med foreninger og skoler.
Udbuddet sker i tæt samarbejde mellem Center for Økonomi og Ejendomme, Center for Kultur og Turisme, Idræt og Medborgerskab og Center for By, Land og Vand.
Det er kommunens mål, at eksisterende idrætsanlæg skal udvikle sig til et kraftcenter og derigennem være samlingspunkt for det brede idrætsliv, der er forankret i såvel elite- som breddeklubber, skoler og institutioner.
En samling af idrætsfaciliteter kan skabe liv og sammenhængskraft og give bedre betingelser for udvikling for elite- og breddeidræt samt erhvervs- og undervisningsrelaterede aktiviteter. Samarbejde, vidensdeling og erfaringsudveksling kan styrkes. Det gælder foreningerne imellem samt mellem skoler og foreninger (Den åbne Skole).
Det samlede projekt er opdelt i tre etaper. Etape 1 vedrører etablering af stadion, herunder fodboldbane, tribune og indendørs faciliteter samt trafik-afvikling. Etape 2 vedrører etablering af supplerende parkering mens etape 3 vedrører etablering af bygning til salonskytteforeningen, nye badminton faciliteter samt flytning af udendørs tennisbaner.
Der er på nuværende tidspunkt alene afsat midler til gennemførelsen af etape 1. Etape 2 og 3 udbydes derfor som optioner. Det nærmere omfang af etaperne samt regulering af optionerne er nærmere beskrevet i udbudsmaterialet.
Udvælgelsen vil ske på baggrund af en samlet vurdering af relevansen af ansøgernes referencer i forhold til den udbudte opgave. Ved vurderingen vil Helsingør Kommune særligt lægge vægt på:
a. Erfaring med projektering af idrætsfaciliteter med en entreprisesum mellem 20 000 000 DKK ekskl. moms og 100 000 000 DKK ekskl. moms, og hvor referencerne er fordelt i hele det økonomiske interval. Hvis ansøgers referencer angår blandet bebyggelse, foretages vurderingen for den del af bebyggelsen, der er idrætsfaciliteter.
b. Erfaring med helhedsplanarbejde for idrætsfaciliteter/sportsanlæg, der involverer flere idrætsgrene.
c. Erfaring med stadionbyggeri til elitefodbold, der opfylder DBU's »Krav til danske fodboldstadioner for afvikling af kampe i Superligaen, 1. division, 2. division og Elitedivision«, Udgave 2013.
Etape 2 vedrører etablering af supplerende parkering, mens etape 3 vedrører etablering af bygning til salonskytteforeningen, nye badminton faciliteter samt flytning af udendørs tennisbaner.
Til dækning af rådgiverens ansvar i forbindelse med denne aftale har rådgiveren tegnet en projektansvarsforsikring, der dækker rådgiveren og underrådgiverne i forbindelse med alle projektets etaper med en forsikringssum på  25 000 000 DKK inkl. 5 års ophørsdækning. Selvrisikoen udgør maksimalt 100 000 DKK, som betales af skadevolder, jf. kontrakt pkt. 13.
I henhold til lov om håndhævelse af udbudsreglerne m.v.(loven kan hentes på www.retsinformation.dk), gælder følgende frister for indgivelse af klager: Klage over ikke at være prækvalificeret skal være indgivet til Klagenævnet for Udbud inden 20 kalenderdage regnet fra dagen efter den dag, hvor ordregiveren har afsendt en underretning til berørte ansøgere om, hvem der er blevet prækvalificeret, hvis underretningen har angivet en kort redegørelse for de relevante grunde for beslutningen. I andre situationer skal klage over udbud være indgivet til Klagenævnet for Udbud inden: 1) 45 kalenderdage efter at ordregiveren har offentliggjort en bekendtgørelse i Den Europæiske Unions Tidende om, at ordregiver har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort. 2) 30 kalenderdage regnet fra dagen efter den dag, hvor ordregiveren har underrettet de berørte tilbudsgivere om, at en kontrakt baseret på en rammeaftale med genåbning af konkurrencen eller et dynamisk indkøbssystem er indgået, hvis underretningen har angivet en kort redegørelse for de relevante grunde for beslutningen. 3) 6 måneder efter at ordregiveren har indgået en rammeaftale regnet fra dagen efter den dag, hvor ordregiveren har underrettet de berørte ansøgere og tilbudsgivere, jf. lovens § 2 stk. 2. Senest samtidig med, at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om, hvorvidt klagen er indgivet i standstill-perioden, jf. lovens § 3 stk. 1. I tilfælde, hvor klagen ikke er indgivet i standstill-perioden, skal klageren tillige angive, hvorvidt der begæres opsættende virkning af klagen, jf. lovens § 12, stk. 1. Klagenævnet for Udbuds e-mail er angivet i punkt VI.4.1) Klagenævnet for Udbuds egen klagevejledning kan findes på www.klfu.dk